Решение на Съда (пети състав) от 8 ноември 2012 г. — Комисия/Гърция
(Дело C‑528/10)
„Неизпълнение на задължения от държава членка — Транспорт — Развитие на железниците в Общността — Директива 2001/14/ЕО — Член 6, параграфи 2—5 и член 11 — Капацитет на железопътната инфраструктура и събиране на такси за ползването ѝ — Регулиращ орган — Липса на транспониране в определения срок“
1.                     Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 258 ДФЕС) (вж. точка 26)
2.                     Транспорт — Железопътни превози — Директива 2001/14 — Изпълнение — Неизпълнение на задължения — Обосновка, изведена от вътрешния правов ред — Недопустимост (член 258 ДФЕС; член 6, параграфи 2—5, член 11 и член 30, параграфи 1, 4 и 5 от Директива 2001/14 на Европейския парламент и на Съвета) (вж. точки 27—30)
Предмет
Неизпълнение на задължения от държава членка — Нарушение на член 6, параграфи 2—5 и на член 11 от Директива 2001/14/ЕО на Европейския парламент и на Съвета от 26 февруари 2001 година за разпределяне капацитета на железопътната инфраструктура и събиране на такси за ползване на железопътна инфраструктура и за сертифициране за безопасност (ОВ L 75, стр. 29; Специално издание на български език, 2007 г., глава 7, том 8, стр. 66)
Диспозитив
1)
Като не е приела в определения срок необходимите мерки, по-конкретно що се отнася до единиците за определяне на таксите за ползване на железопътната инфраструктура, посочени в член 6, параграфи 2—5 и в член 11 от Директива 2001/14/ЕО на Европейския парламент и на Съвета от 26 февруари 2001 година за разпределяне капацитета на железопътната инфраструктура и събиране на такси за ползване на железопътна инфраструктура и за сертифициране за безопасност, изменена с Директива 2007/58/ЕО на Европейския парламент и на Съвета от 23 октомври 2007 г., Република Гърция не е изпълнила задълженията си по тези членове.
2)
Осъжда Република Гърция да заплати съдебните разноски.
3)
Чешката република и Италианската република понасят направените от тях съдебни разноски.